Leerbi Belxir d jiniral deg igen aɣelnaw aɣerfan azzayri. Aɣmis afransis Le Figaro yezga yettak-as isem « ababat n udabu azzayri seg yiseggasen n 1980».
Yuɣal ur s-d-teclie ara deg leḥkem segmi yuḍen deg 2009. Llan wid d-yennan yemmut deg meɣres ieeddan, maca aya yettwaskeddeb-d s twacult-is deg 21 yebrir 2009. Maca ass-a n 28 yennayer 2010 s tidet yemmut.
Yella d aqerruy ɣef lḥacya n Cadli Ben Ǧdid akked Butefliqa. Yexdem d aneɣlaf n Daxel, asmi akken i nɣan aselway Muḥemmed Budyaf deg Eennaba ass n 29 yunyu 1992.
Sdeffir tamettant n Bumedyen, tin ideg ffrent waṭas n tɣawsiwin, Belxir yebda yettban-d s udem asertan, d Cadli i s-d-yefkan tayet. Dɣa deg texxamin n uɣerbaz aserdas ENITA, iɣef yella d aqerruy, i nnejmaeen leesker i wakken ad d-fernen amdan ara d-ibedden deg umkan n Bumedyen.
Learbi ilul ass n 1 yennayer 1938, d mmi-s n ccix n yiwet n zzawiya deg Frenda (tamnaṭ n Tyaret, deg umalu n Lezzayer). Deg 1958, yekcem ɣer leesker n Fransa. Yella ger iesekriyen-nni izzayriyen i yuznen, s lemeiwna n yiɣallen uffiren (services secrets) n Fransa, ɣer Tunes seg 1958 ɣer 1961, anda i yekcem ɣer leesker n ALN.
Sdeffir tifranin-nni n 1991, Belxir d Jiniral Xaled Nezzar, zeema i ieedlen akked Cadli, ssutren deg-s ad yeffeɣ seg udabu. Kra qqaren dakken nnan-as aya imi akken Cadli yebɣa ad yerr ɣef uqerruy n leesker (Etat-Major) kra n yimdanen i s-iqerben. Cadli, taggara, yerfed ifassen-is ass 11 yennayer 1992.
Asmi d-yeẓdem leesker, yeḥweṣ adabu deg 1992, taselwayt fkan-as-tt i Muḥemmed Budyaf. Azal n 06 wagguren kan aeeskri Lembarek Bumeerafi yenɣa-t einani zdat wallen n medden yakk.Maca nnan-d belli Leerbu Belxir yesea afus meqqren deg taluft-a.
Afud yesea Belxir d umdakel-is n lebda lkulunel Kerbub yeggar-d iman-is deg waṭas n tlufa timeqqranin n udabu azzayri, dɣa ɣef aya i s-qqaren “ababat” neɣ “parrain” s tefransist (ayen i d-yettmeeeinen ɣef lmafiya tasertant n lpiṭrul azzayri).
Imi d-yewweḍ Lyamin Zerwal d aselway n Uwanek azzayri deg 1994, Belxir yeǧǧa tamurt, iruḥ ɣer Swis.
Zerwal ur yeqqim ara aṭas deg udabu, yeffeɣ, ḥettmen-t imenɣiyen n tazzliwin sdeffir n leḥkem ger leesker, aladɣa Muḥemmed Medyen i yebɣan ad yezwir amdakel n Zerwal, Muḥemmed Betcin. Asmi i d-ibedd Butefliqa, Belxir ikcem-d tamurt. D netta I tt-iferrun ger leesker d uselway amaynut.
Asmi awal-is yuɣal ur yetteedday ara zdat n Butefliqa, sbedden-t-id deg 2005 d aneɣlaf n Uwanek akked imqeddem n Lezzayer deg Lmerruk.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn